“A comisión de sanidade botará abaixo todas as falacias da oposición” - POLÍTICA - Sermos Galiza - Diario de intereses galegos\nAURELIO NÚÑEZ CENTENO, PORTAVOZ DE SANIDADE DO PP\n“A comisión de sanidade botará abaixo todas as falacias da oposición”\nRedacción 26 Setembro 2018 07:02 h.\nAurelio Nuñez Centeno, portavoz de Sanidade do PP no Parlamento galego. Foto: Parlamento de Galiza.\nAurelio Núñez Centeno (Carballo, 1958) é o portavoz de Sanidade do Grupo Popular no Parlamento de Galiza. Ao seu ver, a comisión de investigación deitará abaixo “as falacias da oposición”. Cualifica os recortes “dunha mentira máis” de En Marea, PSdeG e Bloque e afirma que o Goberno de Feixóo “incrementou os orzamentos ano a ano”. Remite as respostas ao cuestionario de Sermos Galiza vía correo electrónico.\npolítica sanidade #investigaciónsanidade Aurelio Nüñez Centeno\n-O Partido Popular amosouse, de entrada, contra a constitución da comisión. Despois matizou a postura. Para que cre que pode servir o órgano?\n-O PP non se opuxo en ningún momento á creación desta comisión de investigación. É un dereito que teñen os grupos da oposición, grazas a unha modificación do Regulamento do Parlamento, aprobada a pasada lexislatura e á que tanto En Marea (antes AGE), como PSOE e BNG votaron en contra. Amosa as grandes posibilidades das que goza a oposición para controlar a acción do Goberno galego. Penso que esta comisión vai servir para botar abaixo todas as falacias que están a dicir os grupos da oposición respecto da sanidade pública galega, ao tempo que poremos en valor o excelente traballo diario dos profesionais da sanidade. Como sempre, entendemos que todo poder ser mellorable, e agardamos unha actitude construtiva da oposición e as súas achegas para corrixir os desaxustes que podan existir, como en calquera outro servizo de saúde.\n-Que temas debe tratar a comisión de investigación sobre a sanidade?\n-Nós vemos a comisión de investigación como unha oportunidade para que toda a sociedade galega coñeza o estado xeral da sanidade e poida compararse con outros sistemas sanitarios españois. Demostraremos que os galegos gozan dunha boa sanidade pública, con moi bos profesionais e, afortunadamente, cada vez con máis e mellores medios. Cada vez é mellor valorada polos galegos. Ademais, poderase confirmar que os supostos recortes na sanidade galega son unha mentira máis dos grupos da oposición. Desde a chegada do actual Goberno do PP á Xunta o orzamento para sanidade incrementouse nun 7% e pasou de representar o 35 ao 40% do total do orzamento da Administración galega.\n-Os tres grupos da oposición afirman temer que a maioría do PP “bloquee” ou “desvirtúe” os traballos da comisión. Como prevén o seu funcionamento?\n-Esta comisión funcionará do mesmo xeito que calquera outra no Parlamento galego. Haberá un plan de traballo, con solicitude de comparecencias e documentación que se axusten aos temas a tratar. O que queremos é que sexa operativa, para evitar que se converta nun espectáculo circense.\n-A oposición pon o acento nos recortes orzamentarios da materia e fala de pacientes mortos por “posíbeis erros do sistema”.\n-Estamos afeitos a escoitar este tipo de afirmacións, absolutamente falsas, en cada Pleno ou comisión do Parlamento. Reitero unha vez máis: defendemos a calidade da sanidade galega, e o gran traballo dos profesionais do Servizo Galego de Saúde. Todos recordarán o que teñen dito En Marea, PSOE ou BNG en multitude de ocasións: que o Hospital Álvaro Cunqueiro era privado e pequeno, que se ía cobrar polas cadeiras dese hospital ou mesmo pola auga, que habería que pagar por consultas, urxencias, ecografías... Todo falso. Como exemplo de sanidade gobernada dende sempre polo Partido Socialista temos a de Andalucía: menor gasto por habitante, menores salarios, múltiples reclamacións de cidadáns e sindicatos, e episodios recentes de falecementos por posibles neglixencias, polos que o PP non solicitou comisións de investigación. Espero que na comisión de investigación se poñan en evidencia estas falacias e contradicións.\n-O Grupo Popular está preocupado pola coordinación —como a amosada ao propor esta comisión— dos partidos da oposición?\n-En absoluto. Están no seu dereito, grazas a unha modificación do Regulamento aprobada polo PP e que eles votaron en contra. A partir da súa decisión, imos colaborar para que esta comisión funcione dun xeito áxil e produtivo, e para iso pedimos a colaboración dos grupos da oposición. Todos os galegos teñen dereito a coñecer a verdade sobre a situación da súa sanidade pública, que ten moitos aspectos nos que é mellorable e, por iso é unha das prioridades deste Goberno galego, como demostra co incremento, ano tras ano, de orzamentos nunha situación de forte caída dos ingresos pola crise económica que sufrimos.


Este venres será día de reencontros cos amigos e familiares tras o levantamento das restricións | Noticias de Galicia | CRTVG\nPublicado o 03/12/2020 15:05\nMáis da metade dos galegos levan semanas sen poder reunirse con persoas coas que non conviven, unha situación que remata mañá.\nCristina vive en Santiago e leva un mes sen poder saír. Estraña moita xente, pero sobre todo os seus avós: "Non vexo as miñas amigas, nin os meus avós, nin os meus pais", di.\nO mesmo lle pasa a Manuel, que conta con ver os seus esta fin de semana, iso si, engade que o fará con todas as medidas de seguridade.\nJosefa terá aínda que agardar, o seu fillo vive en Carballo, unha das zonas que aínda ten limitación perimetral. "Levamos un mes sen velos, temos moita ganas de velos nós a eles e eles a nós", engade.\nO desexo de ver os nosos non pode facernos esquecer os protocolos de prevención. O catedrático emérito de Medicina Preventiva da USC, Juan Gestal, insiste en que aínda que sexan familiares, se non son conviventes, hai que tomar todas as precaución: máscara, distancia de seguridade e ventilación en espazos pechados.\nA prudencia e a responsabilidade individual son fundamentais para evitar dar pasos cara a atrás.\nUnha veciña da localidade leonesa de Bembibre pasa o seu segundo illamento por covid


Vestiario na Roma antiga. Roupa infantil - Recreación de la historia\nVestiario na Roma antiga. Roupa…\nCompletamos as dúas entradas anteriores sobre o vestiario na Roma antiga para homes e mulleres, cunhas breves notas sobre a “moda infantil”.\nCando nacían, os nenos eran enfaixados, para que os seus membros crecesen rectos e harmoniosos. Cando a idade permitíao, os cueiros eran substituídos polo subligar (unha especie de toalla de pano), sobre o que se podían poñer:\na túnica recta, unha peza de forma rectangular cosida por ambos os dous lados e con aberturas para os brazos e a cabeza, adornada normalmente cun ribete ao redor. Ás veces cinguíana cun cingulum. Cando o neno entraba na idade adulta, ao redor dos16 anos, deixaba os seus xoguetes e pasaba a vestirse coa túnica pura.\na toga, vestido nacional romano, que consistía nunha gran peza de tea (de diferentes tamaños para pequenos e adultos) decorada cunha franxa de cor púrpura (toga praetexta), similar á que levaban os maxistrados. Esta peza resultaba moi incómoda e só utilizábase nas grandes ocasións. Vestíaselles con esta toga ata os 16 anos. A toma da toga viril polos mozos deu orixe a unha cerimonia relixiosa e familiar, xa que marcaba o paso á idade adulta e o acceso aos dereitos do cidadán.\nEn canto ás nenas, vestían dun xeito máis sinxelo, cunha túnica axustada por un cinto, e cubrían o seu pés ao saír á rúa. Para as mozas non existía un rito de paso de nena a adulta, máis aló do propio matrimonio.\nEn todo caso, a roupa dos nenos era sinxela: os mozos levaban túnicas ata os xeonllos cun borde carmesí e as mozas levaban unha túnica atada á cintura. Cando unha nena saía á rúa, levaba unha túnica longa ata os nocellos. Tanto nenos coma nenas levaban un medallón chamado bulla, un amuleto para protexelos dos malos espíritos, nun cordón ou cadea colgando ao redor do pescozo.\nPara os homes existía un período de adolescencia ata o principio da veintena, entre a infancia e o matrimonio, o cal era a miúdo, polo menos na tradición, un tempo dado ao comportamento libertino. Non existía o mesmo período no caso das mulleres, que directamente pasaban de fillas a esposas.\nCategorías: Recuncho da historia, Mundo RomanoPor Alberto Gómez Santos 09/01/2019 Deixa un comentario\nAnteriorPrevious post:Feira Medieval PadrónSeguinteSeguinte publicaciónFesta da Istoria en Ribadavia, datas 2019


A Asociación de Enxeñeiros de Telecomunicación de Galicia presenta a Guía práctica para a implantación do Edificio e o Fogar Dixital | AETG/COETG Asociación de Enxeñeiros de Telecomunicación de Galicia\nInicio » A Asociación de Enxeñeiros de Telecomunicación de Galicia...\nA Asociación de Enxeñeiros de Telecomunicación de Galicia presenta a Guía práctica para a implantación do Edificio e o Fogar Dixital\nO luns 15 de outubro tivo lugar na Cidade da Cultura a presentación da Guía práctica para a implantación do Edificio e o Fogar Dixital, elaborada pola Asociación de Enxeñeiros de Telecomunicación de Galicia (AETG) en colaboración coa Axencia para a Modernización Tecnolóxica de Galicia (AMTEGA). Este documento-marco, que contén toda a información precisa en termos técnicos e económicos sobre a implantación do Edificio e o Fogar Dixital, será o Manual de referencia en Galicia para o desenvolvemento das infraestruturas TIC necesarias para soportar o acceso aos novos servizos tecnolóxicos que posibilita a Sociedade da Información.\nTralo acto, que contou coa presenza do presidente da Asociación, Ramón Bermúdez de Castro Olavide, e da directora da AMTEGA, Mar Pereira, tivo lugar unha xornada técnico-formativa que se desenvolveu ao longo de toda a mañá con grande afluencia, e na que estiveron presentes os principais axentes implicados no Fogar Dixital (enxeñeiros de telecomunicación, instaladores, arquitectos, construtores, etcétera) dos 315 concellos galegos e das entidades máis representativas neste eido.\nA elaboración do documento correu a cargo dun grupo de traballo especializado e multidisciplinar integrado por enxeñeiros de telecomunicación de diferentes perfís, seleccionado e coordinado pola AETG en colaboración coa AMTEGA, e pode descargarse no seguinte enlace:\nGuía Práctica para a implantación do Edificio e o Fogar Dixital\nEste documento está baixo unha Licencia Creative Commons Atribución-NoComercial-CompartirIgual 3.0 Unported.\nUn documento de consenso para a modernización tecnolóxica de Galicia\nFacilitar a vida das persoas mellorando a asistencia sanitaria aos maiores no seu domicilio, a eficiencia enerxética e o conseguinte aforro na factura xunto cun maior confort na vivenda, o incremento e mellora da oferta de lecer e entretemento ou mesmo as posibilidades de aprendizaxe a través da teleformación, son só algunhas das múltiples vantaxes que o Fogar e o Edificio Dixital poden ofrecer aos cidadáns galegos.\nPero para equipar os espazos domésticos con estes servizos, as edificacións deben estar provistas das infraestruturas que permitan a súa implantación. Esta Guía constitúe un documento de consenso que debe orientar as actuacións de todos os axentes implicados (promotores, arquitectos, construtores, instaladores, enxeñeiros de telecomunicación, técnicos municipais, etc.) co obxectivo de garantir o correcto e homoxéneo desenvolvemento destas infraestruturas TIC nas novas construcións que se leven a cabo en Galicia.\nA publicación recolle toda a información precisa en termos técnicos e funcionais no que se refire á definición e implantación do Edificio e Fogar Dixital, incluíndo os edificios residenciais, os non residenciais e as vivendas unifamiliares. O documento inclúe tamén a estimación económica da implantación do Edificio e o Fogar Dixital e analiza o investimento necesario para a preinstalación do Fogar Dixital nas vivendas.\nO COETG aposta por converter Galicia nun ecosistema de innovación aberta\nO desenvolvemento do Fogar Dixital é un obxectivo estratéxico de calquera sociedade avanzada. O Fogar Dixital concíbese como a base da xestión do Edificio Dixital, que á súa vez constitúe o principal elemento na consolidación dunha Cidade Dixital ou Smart City. A través deste concepto tan novidoso que concibe a cidade intelixente como un ecosistema de innovación aberta -un eixe vital da Axenda Dixital Europea-, preténdese englobar a definición dunha cidade mellor xestionada, máis sostible, máis habitable e, en definitiva, con mellor calidade de vida, grazas a utilización de multitude de tecnoloxías e dispositivos para transmitir información útil e prestar servizos aos cidadáns. Apostar pola promoción de fogares e edificios dixitais, fará que o camiño á cidade intelixente sexa máis doado.\nA elaboración desta completa e exhaustiva guía foi posible grazas á colaboración entre AETG e a AMTEGA, no marco dun convenio asinado entre ambas entidades. Este pulo do Fogar Dixital dende a Xunta de Galicia sitúase dentro das actuacións derivadas da 2014.gal Axenda Dixital de Galicia, iniciativa enmarcada na súa aposta pola tecnoloxía e a economía do coñecemento en Galicia, obxectivo no que converxen ambas entidades.


Cidades ao longo do Camiño: El Burgo Ranero - Vivecamino\nInformación de El Burgo Ranero\nEste solitario enclave non medio do páramo preséntase como un oasis para vos peregrinos.\nEl Burgo Ranero ©Panoramio Hilario Rodríguez García\nFin de etapa, este pobo de arquitectura típica castelá ofrece diversos servizos para a súa estancia. Ou trazado medieval atravesa ou enclave pola súa rúa Real en cuxo contorna sucédense albergues, algún aloxamento e algún ultramarinos.\nOu nome do núcleo deu pé a varias teorías. Para algunhas garda relación con ser fundado ou repoboado por un tal «Ranarius» mentres que para outros este termo derívase do croar dás nivel na chaira do lugar.\nDistancia do Camiño de Santiago desde El Burgo Ranero\nSe estás a percorrer o Camiño de Santiago ou estás a planificar facelo proximamente, debes saber que a distancia que separa El Burgo Ranero de Santiago de Compostela é de 350 quilómetros.


Fame de gañar\n22 Xu˜ 2020\nJon Elortegi estréase ao mando de Bermeo Urdaibai Avia nesta inminente tempada da Eusko Label Liga\nCon todos os botes xa na auga, as tripulacións contan as horas para que chegue o esperado debut na baía da Coruña, onde se porá en marcha a tempada 2020 da Eusko Label Liga.\nUn dos clubs que máis vontade ten de se reivindicar é Bermeo Urdaibai Avia, que logo dunha tempada pasada moi por baixo do que se agardaba dos ‘txos’, quere voltar á senda da vitoria este verán.\nPara isto conta cun novo home ao mando do equipo. Jon Elortegi, ex-adestrador de Deusto e antigo remeiro da ‘Bou Bizkaia’, ponse ao mando dunha traiñeira de Bermeo que chega este verán con “tres ou catro mudanzas” a respecto da pasada campaña. Segundo Elortegi, “supliron ben eses cambios” e o plantel sae reforzado.\nO adestrador da Barrika destaca a “fame de gañar” que teñen os seus mozos e que lles vai axudar nesta tempada “chea de incerteza”. A respecto dos seus rivais, Elortegi opina que “os equipos que veñen dunha continuidade, como Orio Arraunketa Elkartea e GO fit Hondarribia teñen vantaxe”, aos que engade Santurtzi Transportes y Gruas Aguado que formarían un trío de favoritos para conseguir a Coroa CaixaBank.


HomeA ParadantaA CañizaHoxe reabre o túnel do Folgoso na Cañiza da autovía A-52\nAcompañáronlle o alcalde de Vigo, Abel Caballero, o alcalde da Cañiza, Luis Piña, o delegado do Goberno en Galicia, José Manuel Miñones, a subdelegada do Goberno en Pontevedra, M. Carmen Larriba, así como representantes da Garda Civil de Tráfico.\nDurante o mesmo, o Secretario Xeral ha querido agradecer o traballo de reparación realizado en tempo récord por todos os axentes implicados, poñendo en valor a conservación da Rede de Estradas, os protocolos de emerxencia existentes nos túneles e os simulacros levados a cabo anteriormente no túnel accidentado.\nVázquez Torrón sinalou o excelente comportamento da infraestrutura danada durante o incidente e a satisfactoria execución do protocolo de seguridade en coordinación co resto de administracións e axentes implicados, que permitiu que non se rexistrase ningunha vítima, nin feridos. Na súa intervención, comentou que durante os anos 2010 a 2014 as instalacións do túnel foron obxecto de traballos de remodelación que permitiron a obtención de altos estándares de calidade en seguridade, mediante un investimento de 26 M€.\nPor último, anunciou que, dentro da partida de máis de 300 M€ que o Ministerio de Transportes, Movilidad e Axenda Urbana ( Mitma) quere dedicar do fondo do Mecanismo de Recuperación e Resiliencia Europeo á mellora do equipamento dos túneles da Rede de Estradas do Estado, un importe total duns 60 M€ empregarase para túneles situados en Galicia, incluíndo túneles da AP-9, actuando sobre un total de 21 túneles.\nTraballos de emerxencia executados para a reapertura do túnel\nDesde o día do incidente, a Dirección Xeral de Estradas traballou de forma continua nas tarefas de acondicionamento e reparación do túnel do Folgoso e de todo o equipamento afectado, co fin de abrilo en condicións de plena seguridade para os usuarios no tempo mínimo posible.\nTratouse dunha obra moi complexa, na que tiveron gran importancia todas as instalacións danadas de alto compoñente tecnolóxico que foi necesario repoñer. Entre estas actividades destacan:\nReparación e restablecemento do sistema de iluminación do túnel.\nReparación e restablecemento do sistema de ventilación, detectores de CO, NON e opacímetros.\nReposición do sistema de radiocomunicacións.\nReposición de cableado eléctrico e de fibra óptica afectados.\nReposición de elementos de sinalización\nRecableado do sistema de protección contraincendios.\nRepintado de tubaxe da rede contraincendios e reparación das conducións das bocas de incendio equipadas afectadas.\nReparación do sistema de megafonía afectado.\nReparación do sistema de cámaras CCTV co seu correspondente cableado.\nAdemais, no relativo a obra civil, executouse a reparación do firme do tramo directamente afectado polo incendio e a limpeza de toda a superficie do pavimento do tubo danado e posterior repintado de todas as marcas viarias. Tamén se restituíron os paramentos e procedeuse tanto ao repintado da bóveda do tramo afectado como á limpeza de paramentos e bóveda do tubo completo.\nO importe das obras de reparación dos danos ascende a 2,4 millóns de euros.\ntúnel do folgoso


Ana Lamas destaca en Bergondo “a dimensión social” do Plan Único - 21 Noticias\nAna Lamas reuniuse coa alcaldesa de Bergondo, Alejandra Pérez Máquez, e valorou esta iniciativa, que ten como obxectivo “contribuír a minimizar o impacto económico e social derivado da pandemia nas familias máis vulnerables”.\nA contía da axuda que recibirán os adxudicatarios será de ata 300 euros mensuais, sen que en ningún caso poida exceder o importe da renda do contrato de alugueiro ou da mensualidade do préstamo hipotecario. Concederase durante un período máximo de tres meses, podendo ter efectos retroactivos desde xaneiro de 2021. As bases ao completo poden consultarse aquí.\nMás de 100.000 euros para políticas sociais no municipio\nDurante a súa visita Ana Lamas tamén deu conta dos outros usos aos que Concello de Bergondo adica este financiamento, como pode ser o programa ‘Universo Diverso’, unha iniciativa de ocio dirixida a persoas con diversidade funcional, ou o reforzo do persoal administrativo de Servizos Sociais onde proximamente se incorporará unha persoa máis de xeito temporal.\nLamas destacou que o Plan Único “adquire este ano unha nova dimensión social para non deixar a ninguén atrás na saída da crise da Covid-19” e explciou que o Fondo Social do POS+ distribúe este ano 14 millóns de euros para financiar programas sociais en todos os concellos da provincia.\n« Unha guía informará sobre a ordenanza municipal de terrazas para a hostalería de Narón\n“Sen Unidas Podemos no Goberno sería moi difícil ver medidas como a baixada da luz” »


A Fervenza da Pincheira - Aviturga\nPrevFervenza de Segade. Caldas de Reis (gl translation)\nSanxenxo, corazón turístico da comarca do Salnés.Next\nA Fervenza da Pincheira é un atractivo natural que ningún turista que visite O Barco pode perderse.\nAdemais de ser unha fervenza natural duns 25 metros de altura, a natureza salvaxe que a rodea ten unha beleza máxica. Próximo á vila de Fervenza, este é un dos atractivos máis fermosos da zona.\nUn lugar único para unha ruta de sendeirismo.\nAs imaxes que o excursionista gardará na súa retina serán de miradoiros desde os que gozar de vistas únicas de lugares como Correxais, Vilamartín ou mesmo A Rúa e o maxestuoso río Sil.\nNa fervenza o camiñante atopa un pequeno lugar de lecer e descanso onde pasalo ben. Hai que ter coidado neste punto xa que o camiño é algo estreito.


99 Botellas de viño - a&b comunicación\n99 Botellas de viño\n16 Decembro 2015 creatividad, creatividade, diseño gráfico, packaging\nXa levamos un tempo traballando no deseño de etiquetas de viño. E non é ningún segredo que é un mundo que nos encanta. Por iso cando descubrimos este proxecto sentimos a necesidade de adicarlle unha parceliña no noso blog.\nO creador de 99 Wine Bottles é Ollivier Thomas, máis coñecido como Tom Le French; un creativo e director de arte francés residente en Londres. Os seus traballos son tan variados que van dende a fotografía ata a produción musical. Todo un home orquestra.\n99 Wine Bottles é unha serie na que o autor transporta 99 marcas coñecidas a nivel mundial ó mundo vitivinícola. É dicir, crea un deseño de botella de viño para marcas como Durex, Google, Adidas ou Lego. Todo baixo un deseño minimalista pero cargado de cor. No deseño tenta non abandoar a identidade de marca que xa temos todas interiorizadas xa que son marcas altamente coñecidas polo público en xeral. Esta é a presentación do proxecto en palabras do seu creador: Hoxe en día, as marcas e entidades están diversificándose a si mesmas en todos os sectores. Que pasaría se “invadisen” a elaboración do viño? 99 botellas dá unha vista previa de como se poderían ver e sentir estes produtos.\n99 Wine Bottles, deseño, Ollivier Thomas, packaging, Tom Le French, viño


Carballo Dixital: Whatizit???\nNas Olimpiadas de Atlanta’96 o comité organizador sorprendeu ó mundo co deseño da famosa mascota olímpica. Barcelona dera o golpe catro anos antes con aquel Cobi surrelista deseñado por Maragall, e algún norteamericano decidiu pasarse de orixinal: presentaron un boneco sen forma definida para deixar á libre imaxinación de cada quen o seu significado. O seu nome era “Whatizit”, abreviatura de “What is it?”, o que poderiamos traducir coma “pero qué raio é?”.\nVennos á memoria esta circunstancia a propósito da presentación da edición 2011 do famoso Panxea. Porque se algún forasteiro nos preguntase ós carballeses en que consiste un espectáculo de nome tan rimbombante, habiamos ter serias dificultades para explicarllo. O que comezou alá polo 2007 coma una exaltación do pan de Carballo coincidindo coas datas da Semana Santa, foi derivando nunha especie de grande encontro “multicultural”, onde tomaban parte actuacións musicais, danza, ciclos de cine exótico, artesanía e gastronomía, todo elo “ordenado” dunha forma que poderiamos calificar de aleatoria. O escenario foi cambiando ano a ano do aparcamento do Haley á praza do Concello ou ó San Martiño. O famoso pan carballés foi perdendo o seu papel principal ata o punto que o ano pasado vivimos unha “Oktoberfest” (festa da cervexa alemana) en pleno mes de abril. Este aparente caos, xunto coa súa coincidencia coas celebracións da procesións organizadas polos feligreses locais, provocaron no seu día certas críticas na capital de Bergantiños. Críticas que foron respostadas vehementemente polo alcalde Evencio Ferrero, quen defendiu o grande éxito da festa da cervexa (éxito por outra parte incuestionable) e os grandes beneficios que deixara para os empresarios de Carballo. Todo o mundo entendeu que dende entón tiñamos unha nova festa instaurada.\nPero resulta que non. Ven de presentarse a nova edición do Panxea e outra volta todo volve a cambiar. A Oktoberfest desaparece do programa contra todo pronóstico, volta o protagonismo do pan, e o programa céntrase nas mostras de artesanía e danza de países tan distintos e distantes coma Arxentina, Nepal, Tailandia, Holanda, Francia, Rusia, India, Marrocos, México, Brasil ou Cuba, e cunha interesantísima exposición sobre o antigo Exipto incluindo unha réplica da tumba de Tutankamon (entrada 2€).\nTodo sexa polo boa causa común de promocionar o noso pan, pero abofé que hai moitos modos bastante máis sensatos de facelo. Xa postos a innovar, atrevémonos a facer unha modesta proposta de cara a edicións posteriores: por qué non chamarlle directamente A Festa Sorpresa, e non anunciar o programa nin o lugar ata o mesmo día? Gañariamos en expectación e máis en emoción.\nEtiquetas: actualidade local\nNon están os tempos para tirar cartos dos públicos. Vendo o que se expuña, dende logo non me chamou nada a atención. Non vin nada que non se poida ver en feiras coma as de Padrón, Vilgarcía, Redondela, etc.\nPensei que sería outra cousa.\nE agora pregúntome canto lle custou ó Concello a montaxe de esta exposición cultural. E pregúntome a rendabilidade do asunto.\nSi temos que gastar cartos, e agora máis que nunca, que sexa promovendo e mostrando os nosos productos e á nosa xente. Sin pecharse en Carballo, pero temos moito que mostrar da Comarca e ata da Galicia.\nTivemos bo tempo e iso animou un pouco a asistencia, a curiosidade. Si o tempo non acompañase máis que medianamente, o acto correría o risco de ser un fracaso, e os tempos non están para iso.\nA mi no me gusta nada la actitud de los últimos años del gobierno carballés. La coalición BNG-PSOE parece que están para rascarse la espalda el uno al otro y sacar la mayor tajada posible. Evencio y Viña ya tienen esa gran vida que tanto ansiaban antes de entrar a gobernar; ya es hora de que se marchen y dejen su puesto a gente algo más seria y comprometida.\nen todo caso COBI e un deseño de Mariscal, non de Maragall, xa se sabe que os do PP de cultura gráfica e dedesño moderno ides xustos


Efe 25 febrero 2019 20:52 h.\nLa Fiscalía de Barcelona acusa a la cantante de defraudar 14,5 millones simulando no residir en España y ocultando su renta a través de un entramado societario con sede en paraísos fiscales\nO xuíz que investiga a querela da Fiscalía por fraude fiscal contra a cantante Shakira citouna a declarar para o próximo 12 de xuño, como investigada por seis delitos contra a Facenda pública.\nSegundo informaron fontes xurídicas, o titular do xulgado de instrución número 2 de Esplugues de Llobregat (Barcelona) acordou admitir a trámite a querela do ministerio público e citou á artista como investigada.\nA Fiscalía de Barcelona acusa a Shakira de defraudar 14,5 millóns de euros simulando non residir en España e ocultando a súa renda a través dun armazón societario con sede en paraísos fiscais de 2012 a 2014.\nFontes da contorna da cantante apuntaron a Efe que Shakira xa se ofreceu a declarar como investigada e está disposta colaborar coa xustiza sempre que se lle requira.\nAsí mesmo, insisten en que a súa declaración como investigada é un trámite máis dentro da instrución da causa derivada da querela, que se atopa nun punto moi inicial, e recordan que Shakira xa pagou os 14,5 millóns que lle esixía a Axencia Tributaria, polo que pode asegurar que xa non está en débeda co Estado.\nAs mesmas fontes recalcan que Shakira cumpriu con todas as súas obrigacións tributarias e seguiu as recomendacións do bufete Pricewaterhouse (PwC), uns dos despachos máis recoñecidos en materia fiscal de España e do mundo.\nA querela da Fiscalía diríxese tanto contra a cantante como contra o seu asesor fiscal en Estados Unidos, que foi director de varias das compañías propiedade de Shakira, e apunta que polo momento se descoñece cal puido ser a participación de membros do despacho profesional Pricewaterhouse (PwC) no "mantemento ou reestruturación" do armazón societario que utilizou.\nSegundo a Fiscalía, a artista urdiu un "plan" para non pagar nin o IRPF nin o imposto sobre o patrimonio a Facenda, utilizando un armazón de sociedades radicadas en paraísos fiscais que formalmente eran as titulares dos ingresos que percibía.\nConcretamente, o ministerio público sostén que a cantante "canalizou os movementos de capital xerado coa súa actividade profesional" -as súas actuacións ou participación no programa estadounidense The Voice a comercialización de perfumes co seu nome-, a través de empresas domiciliadas en Illas Virxes británicas, as Illas Caimán, Malta, Panamá e Luxemburgo.\nAdemais, engade a querela, a intérprete subscribiu acordos coas autoridades fiscais de Luxemburgo, os denominados Tax Ruling, para lograr unhas condicións "específicas e privilexiadas de tributación", cando xa residía en España e tiña a obrigación de pagar os seus impostos neste país.\nSegundo o ministerio público, a cantante utilizou ese armazón "co desexo de non tributar", a propósito de que "vivía de xeito habitual en España e que permanecía neste país a maior parte do ano, fóra das súas saídas para cumprir cos seus compromisos profesionais e as súas actividades de lecer".\nA Fiscalía considera que a querellada tiña a obrigación de pagar os seus impostos á Facenda española, dado que permaneceu no país máis de 183 días, tempo necesario para adquirir a condición de residente fiscal tanto en España como en Estados Unidos.\nNese sentido, a querela engade que, nos anos 2012, 2013 e 2014 en que participou no programa estadounidense The Voice, a cantante presentou declaración do imposto do Estado de California, aducindo non ser residente fiscal en devandito país, e afirmou permanecer nel 61, 118 e 117 días, respectivamente.\nPara a Fiscalía, unha vez se iniciou a inspección e posterior investigación á cantante, esta non "achegou nin documentación nin información en relación ás rendas e o patrimonio", alegando como motivo que non residía en España.\nO ministerio público recalca que a cantante achegou a documentación na que se basea a querela "sempre a solicitude da Axencia Tributaria, a medida que esta ía realizando investigacións e obtiña máis datos".\nSegundo a Fiscalía, a querellada "non achegou ningún documento nin información a iniciativa propia", nin a liquidación dos dereitos musicais das sociedades que xestionaba nin das que conformaban o armazón societario, "o que dificultou o poder comprobar os gastos reais ao existir unha refacturación entre sociedades".\n"En consecuencia, nestes momentos descoñécese se se dispón de toda a documentación e información relativa á situación económica e tributaria" da cantante, engade o escrito da fiscal, Carmen Martín Aragón.\nEn total, a querela estima en 12,3 millóns a cantidade que Shakira debeu tributar á Axencia Tributaria polo IRPF dos exercicios 2012, 2013 e 2014 e en case 2,2 millóns a suma que tería que pagar á Axencia Tributaria de Cataluña polo patrimonio de que dispuxo neses anos.\nEl juez cita a Shakira como investigada por seis delitos contra...


Reducción da peaxe do Golfo, Aquí está o peaxe | RayHaber | raillynews\ncasaferroviariaTarifa de paso do Golfo reducida\n22 / 06 / 2016 ferroviaria, XERAL, hyperlinks, Headline, TURQUÍA\nReducido a peaxe de Gulf Bridge, aquí hai peaje: o prezo causou un gran debate. O peaxe 121 TL para a ponte de Osmangazi reducirase a 90 TL.\nOs cálculos para reducir o peaxe da ponte de Osmangazi, que constitúe a parte máis importante do proxecto de autoestradas Gebze-İzmir, que reducirán o tempo de transporte entre Istambul e Izmir reducindo horas 5.5 de horas 9 a horas 3.5, completáronse en gran medida.\nO peaxe da ponte reducirase por cento por cento. Tras este axuste, o peaxe diminuirá a 25-90 TL.\n4 entre as pontes suspendidas máis grandes do mundo. 30 abrirase en xuño cunha cerimonia á que asistirán o presidente Tayyip Erdoğan eo primeiro ministro Binali Yıldırım.\nGrazas á ponte, Izmit Bay 4 pódese cruzar en poucos minutos. O segundo evanxeo sobre a ponte será sobre o período da festa. Tamén se traballa para que a ponte sexa "libre" durante as vacacións do día 9.\nTRUCK 250 FIND TL\nNo proxecto, os peajes varían segundo o espazo entre eixes e eixes. En consecuencia, o peaxe dos coches está fixado en 5 dólares / centavos por quilómetro.\nA medida que aumenta o rango de eixes e o número de eixes, os peais aumentarán. Os camións e camións pagarán un peaxe máis alto por quilómetro. Espérase que o peaje alcance 250 TL en función do ancho do eixe do camión medio.\nDURACIÓN DO PONTE 682 METER\nA autoestrada Gebze Orhangazi-İzmir, construída cun modelo de BOT (build-operate-transfer), terá unha lonxitude total de quilómetros 384, incluída a estrada 49 e a estrada de conexión de quilómetros 433.\npontes; O contador 252 terá unha altura de torre, ancho da plataforma 35.93, ancho medio 1.550 e lonxitude do metro 2.682.\nA TRANSICIÓN DE GOLF desembarcará en 4DK\nAs fontes tamén sinalan que despois do desconto diminuirán as reaccións relacionadas co peaxe. "Unha vez que o ponte de cruce do Golfo estea rematado, o tempo de travesía do Golfo reducirase a minutos 2, que aínda hai en horas 1 en ferry e horas promedio 4 en ferry. O cruce do Golfo aforrará tempo e combustible. "\nSOFUOĞLU 400 KM SPEED TRY IT\nO motociclista nacional Kenan Sofuoğlu na apertura da ponte que combina os dous lados do Golfo, o rexistro de velocidade de quilometraxe 400 intenta facer. Taxas de sentido único para o billete de clase económica e condutor durante unha semana despois de que se considerasen as taxas de transición.\nHoxe na Historia: 25 de febreiro de 1889 O conflito otomano de Hirsch Hirsch 5.\nBahía de Izmit\nPeaxe de ponte\nPeaxes de autoestrada\nOs cidadáns pagarán a débeda de Mega proxectos\nOs xubilados de TCDD reuníronse na comida de Iftar en Bozuyuk\nO teleférico de Tünektepe abrirase o 15 de xuño\nO municipio metropolitano de Antalya finalizou os preparativos para o novo período chamado a partir do 1 de xuño. Zonas de paseo Topçam e Sarısu operadas por ANET e Tophane Tea Garden [Ler máis ...]\nPonte de cruzamento do golfo con figuras


Un aperitivo diferente: chips de alcachofas - Santiago Interiores\nPosted at 10:59h en Receitas\tpor\tCristina Domínguez\nOlivas, patacas fritas, froitos secos, embutido, croquetas… Picar algo antes do xantar para abrir o apetito ou mentres se agarda a que cheguen todos os comensais é un pracer indiscutible, pero non sempre é fácil dar cun entremés que sexa orixinal, saudable e non moi complicado de facer.\nO calendario Santos para o mes de xaneiro propón unha receita que o consegue, e que, ademais, resulta deliciosa: chips de alcachofas. Un xeito diferente de preparar unha verdura que non ten acadado toda a aceptación que merece, e que, sen dúbida, se converterá nun básico para as ceas con amigos en casa. Como preparalas?\n1 ducia de alcachofas\nUn chorro de aceite de oliva virxe extra\nUn chisco de sal Maldon\nComezamos por limpar as alcachofas, retirando a parte dura ata chegar ás follas internas máis brandas. Na punta, facemos un corte dun par de dedos, preservando un pouco do tallo e cortando en dúas partes cada alcachofa, para quitar, coa axuda dun coitelo, a peluxe que se atopa no centro da hortaliza.\nDespois laminamos as alcachofas en rodas finas e colocámolas na bandexa do forno, sobre papel vexetal.\nRegamos cun chorriño de aceite, engadimos por riba o sal Maldon e metemos as alcachofas no forno, deixando que se fagan durante un 20 minutos, ata que trisquen. Xa están listas para servir.\nTratas de evitar os aperitivos fritos, dando prioridade a alternativas aptas para dietas máis restritivas\nNecesitas un primeiro prato orixinal, pero que non precise pasar moito tempo en na cociña nin grandes dotes gastronómicas\nBuscas receitas de petiscos sinxelas e variadas coas que improvisar en ceas espontáneas\nQueres probar formas máis creativas de cociñar as verduras de toda a vida –e que resulten tentadoras incluso para nenos reticentes a probar as hortalizas–\nPrefires cociñar produtos de temporada, explorando así os sabores típicos do inverno\nEsperamos que te animes a probar estas riquísimas chips de alcachofas, receita da estilista culinaria Beatriz Rodríguez. No seu blog ToBeGourmet poderás descubrir tamén moitos outros pratos exquisitos.


Descargar ZBox MM2 Apk para Android [Películas] - Luso Gamer\nXa publicamos moitas aplicacións de entretemento relacionadas con diferentes países. Hoxe aquí traemos unha nova aplicación para Android chamada ZBox MM2. Agora integrar a aplicación ofrecerá contido de entretemento infinito dobrado en birmano.\nCando exploramos a plataforma accesible en liña, estes afirman ofrecer funcións similares. Son premium e requiren licenza. Sen mercar a licenza, os usuarios de Android non poden gozar do contido premium.\nAínda que a maioría das plataformas accesibles en liña están clasificadas na categoría premium. Polo tanto, acceder a esas plataformas é caro. Polo tanto, tendo en conta a accesibilidade gratuíta e sinxela, os desenvolvedores estruturaron esta nova Aplicación de película.\nQue é ZBox MM2 Apk\nA aplicación ZBox MM2 é unha aplicación Android en liña patrocinada por terceiros estruturada por MMBOX. A integración do ficheiro da aplicación dentro do teléfono intelixente Android permitirá aos usuarios de Android. Goza de entretemento premium de balde sen ningunha subscrición.\nEn Google, cando relacionamos a análise da busca con diferentes informes. Entón descubrimos que a palabra de entretemento é a máis buscada en liña. O motivo para buscar esta categoría en particular débese á condición actual en todo o mundo.\nComo todo o mundo está familiarizado co escenario actual. Desde principios de 2020, o mundo está baixo un ataque pandémico. A razón deste gran ataque débese á vulnerabilidade mundial ao sistema inmunitario. Debido aos riscos vitais, os principais países están en modo de bloqueo.\nDebido ao estrito bloqueo, as persoas non poden moverse fóra. Polo tanto, en tal situación, a xente comeza a buscar plataformas de entretemento gratuíto en liña. Onde poden transmitir facilmente os seus programas favoritos, incluídas as series de balde.\nnome ZBox MM2\nNome do paquete com.mmzbox.zvdo\nAndroid necesario 4.4 e Plus\nPorque a maioría das plataformas populares accesibles en liña son premium e requiren unha subscrición premium. Na situación de crise económica, a xente non pode permitirse o luxo de investir diñeiro comprando subscricións premium.\nSegundo a estimación en liña, o custo da subscrición pode superar centos de dólares. Iso é caro e inasequible para a xente media. Polo tanto, tendo en conta a demanda e as solicitudes da xente, os desenvolvedores teñen éxito en estruturar esta plataforma perfecta.\nLembra que a aplicación que estamos apoiando aquí é puramente orixinal e ofrece entretemento infinito. De balde sen rexistro nin subscrición. Ademais, os desenvolvedores tamén integran este Xestor de descargas dentro.\nO motivo para engadir este xestor de descargas é para axudar aos fans a transmitir vídeos en modo sen conexión. Porque a xente de todo o mundo está demasiado ocupada co seu traballo diario. Nesta situación, a maioría dos fans non poden ver as súas series favoritas.\nPolo tanto, vostede tamén está a vivir a mesma situación. Entón non te preocupes porque aquí os expertos implantan este xestor de descargas avanzado para ver vídeos sen conexión. Entón che encantan as funcións profesionais e despois instala a descarga de ZBox MM2.\nO ficheiro Apk é de descarga gratuíta.\nNon se permiten canles de IPTV aquí.\nOs vídeos distribúense en diferentes categorías ricas.\nO idioma predeterminado utilizado na aplicación é o birmano.\nComo descargar ZBox MM2 Android\nPódese acceder á última versión da aplicación desde Google Play Store. Pero recentemente o ficheiro da aplicación eliminouse de alí debido a algúns problemas clave. O que significa que agora os usuarios de Android non poden acceder facilmente aos ficheiros da aplicación.\nEntón, en tal situación, cando os usuarios non poden obter o ficheiro Apk orixinal. De onde deberían descargar o ficheiro Apk actualizado? Polo tanto, neste escenario, recomendamos aos usuarios de Android que visiten o noso sitio web e o descarguen desde aquí gratuitamente.\nA aplicación que estamos apoiando aquí é puramente orixinal. Pero nunca ofrecemos ningunha garantía aos usuarios. Porque nunca posuímos os dereitos de autor da aplicación. Polo tanto, instala e goza das funcións profesionais da aplicación baixo o teu propio risco.\nAquí publícanse e compártense moitos ficheiros de aplicacións relacionados co entretemento. Para explorar eses ficheiros de aplicacións relacionados, faga clic nas seguintes ligazóns. Cales son Foxy Apk HDHUB4U Apk.\nPolo tanto, pertences a Myanmar e buscas unha plataforma gratuíta en liña. Onde os espectadores poden gozar de películas e series dobradas en birmano. Entón, a este respecto, recomendamos aos usuarios de Android que descarguen e instalen ZBox MM2 Apk.\ncategorías diversión, Apps etiquetas Aplicación de película, ZBox MM2 Android, ZBox MM2 Apk, Aplicación ZBox MM2, Descargar ZBox MM2 mensaxe navegación\nDescargar Pinki Tunnel Apk para Android [VPN]


Blas Cantó acompaña a Víctor Manuel no cartel de concertos de San Roque - Xornal Galicia\nBlas Cantó acompaña a Víctor Manuel no cartel de concertos de San Roque\nLocalidades de Galicia 12 Mayo 2019 774 votos\nO cartel de grandes concertos das festas de San Roque de Vilagarcía ven de incluír o nome de Blas Cantó. O cantante que deu a coñecer como integrante e vocalista do grupo Auryn e que agora emprende a súa carreira en solitario tras un exitoso paso polo programa televisivo “Tu cara me suena”, actuará o xoves, 22 de agosto, no Parque da Xunqueira no marco dos concertos gratuítos organizados pola Concellería de Cultura. A inclusión de Blas Otero no cartel pretende cubrir os gustos do público máis novo, complementando ao concerto que ofrecera ao día seguinte Víctor Manuel, dirixido a un sector de maior idade.\n10.05.2019.- Aínda que Blas Cantó iniciouse no mundo da canción sendo moi neno con participacións destacadas en concursos televisivos como o “Veo Veo”, de Teresa Rabal ou “Eurojunior”, no que quedara segundo tras María Isabel, a súa carreira profesional comezou como integrante da boy band Auryn, da que era integrante e vocalista, e que se converteu nun fenómeno para o público xuvenil.\nPero onde pasou a ser unha verdadeira estrela mediática foi no programa de televisión “Tu cara me suena”, resultando gañador da quinta edición, a do ano 2016-17. Coincidindo con es etapa inicia a súa carreira en solitario sacando singles como “In your bed” e “Drunk and irresponsible”.\nO máis grande éxito de Blas Cantó chegoulle co tema “Él no soy yo”, composto por Leroy Sánchez e co que obtivo disco de ouro e de platino, con máis de 51 millóns de reproducións no videoclip oficial en youtube e que foi número 1 da lista de Los 40 Principales.\nO 14 de setembro de 2018, Blas Cantó publicou o seu primeiro álbum en solitario “Complicado” que so unha semana despois da súa estrea acadou o primeiro posto entre os discos máis vendidos de España. Os temas deste álbum, entre os que se inclúen “El no soy yo”, son os que presentará no concerto que ofrecerá o 22 de agosto en Vilagarcía.


Realismo visionario. As zonas agochadas do cotián | NOVENOITES\nRealismo visionario. As zonas agochadas do cotián\nPoblicado o 15 Novembro, 2014 por novenoites\nEditorial Galaxia, Vigo, 2014, 156 páxinas.\nAs ilusións estrañas é a segunda incursión de Antón Dobao na narrativa. Unha escolma de relatos que publica oito anos despois de Incertos, que se facía agardar porque a calidade da prosa do autor e esa acertada e á vez desacougante ollada á realidade humana, preñada de ilusións estrañas, deixan un gorentoso sabor no padal, de tal xeito que con deleite repetiría a dentada noutros relatos erguidos coa mesma galanura e sagacidade. En cento cincuenta páxinas concentra o autor trece relatos de mediana extensión, nos que fai rebentar aquilo que está máis alá das aparencias das cotiás realidades da existencia humana. E faino ganduxando esa fasquía marabillosa, estraña e, polo xeral, inquietante que o lector atopa especialmente no remate das historias, cun desenvolvemento das mesmas onde prima unha composición realista alicerzada na realidade presente de mulleres e homes perdedores: transterrados do rural ao urbano, ou vítimas do flaxelo da actual crise laboral.\nTramas como a narrada por un home que deixou a aldea atrás para sempre, pero sen poder desfacerse dos seus resóns e lembranzas, que nos dá conta do abandono da vida rural e cun desenlace ateigado do sangue dun crime que el cometera. É modélico nesta mesma liña o relato que pecha o volume: o protagonista, un ancián xubilado e viúvo, transplantado así mesmo da vida rural á urbana, nutre a súa existencia nunha atmosfera onde todo é silencio, ata que a morte semella achegarse a súa beira. Noutros relatos, Antón Dobao mergulla o lector nos presentes fuscos e nos futuros de naufraxio das vítimas do desemprego que converten ao protagonista nun ninguén ou nun ser que vive a ilusión dun encontro azaroso cunha rapaza, mais ao día seguinte a serpe segue roendo o seu interior. O autor tematiza asemade noutras historias relacións aparentemente modélicas no seo dunha familia, mais ateigadas de desaxustes e mesmo de envexas. Ou nos sitúa nunha narración metaliteraria, cun desenlace inesperado e perturbador.\nTracexa pois Antón Dobao relatos con tramas variadas, esteados, porén, na súa meirande parte en historias realistas. Será nos seus desenlaces onde aparece o lado invisible e escuro desa realidade cotiá, o insólito, esas ilusións estrañas, tinguidas case que sempre de sangue e violencia, que o lector dificilmente prevé. Relacións humanas que se converten de xeito imprevisto e tensas e arreguizantes e que nos fan pensar nunha narrativa que dialoga con substratos kafkianos e mesmo con certas propostas da Nova Narrativa Galega.\nAsemade, a presenza do azar que se insire nos actos dos seres humanos, é outro elemento compositivo salientable nesta colectánea de prosas. É a aleatoriedade a que aleita o desenvolvemento ateorizable da existencia dos protagonistas e da que agroma ese cadoiro de finais sorprendentes, inesperados e desacougantes.\nEscrita na que acada una salientable importancia o perspectivismo, a linguaxe visual, nomeadamente no retrato dos personaxes debuxados con planos superpostos. E un certo minimalismo que se deixa sentir sobre todo neses remates como alustros, de dúas liñas, tallantes como gumes ben afiados e ganduxados cunha lingua vigorosa. Un galego vizoso, malia ese minimalismo, cuxa violencia expresiva nos fan pensar nas marcas dunha escrita próxima ao expresionismo. Unha sorte, xa que logo; de realismo visionario, alucinado.\n(Texto publicado o día 30 de octubro de 2014 no suplemento Faro da Cultura, páxina VI do xornal Faro de Vigo)\nEsta entrada foi publicada en Critica literaria,Narrativa galega e etiquetada Antón Dobao,Editorial Galaxia por novenoites. Ligazón permanente.


Visítannos os correspondentes no intercambio con París\nEsta semana están con nós os alumnos de Le Sacré Coeur de Versailles. Son os correspondentes dos nosos alumnos de 4°ESO no intercambio con París organizado polo departamento de Idiomas do colexio.\nEstán a desfrutar non só dun tempo moi agradable, senón que ademais descubriron a nosa cultura e gastronomía rexional. Están aprendendo a falar en castelán e incluso algunha palabra en galego.\nEstamos moi contentos de telos con nós e cando marchen van caer moitas bágoas.\nXa queda menos para que se volvan a atopar en abril na capital francesa!\nCombinando neuroloxía e psicoloxía da man de Dna. Dolores Rodríguez Salgado\nO pasado venres 31 de xaneiro os alumnos de psicoloxía de 2.º de Bacharelato tivemos a oportunidade de atender á charla sobre neuropsicoloxía da profesora da Universidade de Santiago de Compostela Dna. Dolores Rodríguez Salgado.\nCombinando neuroloxía e psicoloxía, a neuropsicoloxía consiste nunha especialización que estuda os efectos que unha lesión (ou un mal funcionamento) no sistema nervioso central pode causar nos procesos psicolóxicos e no comportamento dunha persoa. Exemplos serían a epilepsia, o coñecido Parkinson, o trastorno por déficit de atención, etc.\nEstamos moi agradecidos á profesora por ter compartido o seu tempo e os seus coñecementos con nós permitíndonos aprender cousas novas e despertando, en moitos de nós, curiosidade por esta fascinante especialización da psicoloxía.\nVisita de Diego Vallejo. Youtuber de Educación Ambiental\nO mediados do mes de xaneiro, os alumnos de 1.° de Bacharelato puidemos gozar da visita dun recoñecido educador ambiental. Diego de Vallejo, máis coñecido como Poty Ambienturas pola súa canle de Youtube.\nDiego accedeu a contarnos a través dunha interesante entrevista preparada de antemán polos nosos compañeiros da rama biosanitaria. Estes, mediante unha profunda investigación, elaboraron unha serie de preguntas pertencentes ao ámbito natural e da actualidade ambiental.\nDurante a entrevista, Diego respondeunos claridade a todas e cada unha das cuestións que os nosos compañeiros foron realizando. Desta forma, iamos aprendendo cada vez un pouquiño máis dos problemas que ameazan con destruír os ecosistemas e a biodiversidade no noso planeta.\nTemas como Greta Thunberg, os incendios forestais de Australia ou a contaminación nas costas galegas han ido xurdindo ao longo da xornada, mentres Diego ilustrábanos co seu punto de vista. A loita contra o cambio climático non debe recaer sobre unha soa persoa, e menos sendo adolescente, como é o caso de Greta. Diego aposta pola cooperación entre distintas empresas e/ou organizacións, conseguindo así unha maior colaboración ante esta realidade.\nPor outra banda, Diego mostrounos a súa gran preocupación polo estado actual das costas galegas, que, segundo el, acabarán inexorablemente contaminadas.\nEn definitiva, unha oportunidade que o colexio nos ha prestado e que aproveitamos ao máximo. Desde aquí tamén queremos agradecer a Diego por ofrecerse a realizar esta charla dedicándonos o seu tempo e o seu esforzo para explicarnos con detemento os problemas ambientais que atemorizan á sociedade actual.\nPoty Ambienturas en Youtube


Cedeira asina convenio de cofinanciamento do Centro Interpretativo do Sarridal | Ollaparo off\nCedeira, Historia, Ortegal\t— 20 Abril, 2019 at 4:24 p.m.\nO goberno de Cedeira vén de asinar un convenio coa Deputación da Coruña polo que esta se compromete a financiar o 80% do proxecto que converterá o castelo da Concepción no Centro Interpretativo do Xacemento Arqueolóxico do Sarridal. O acordo foi asinado esta semana e no seu texto recóllese que a axuda provincial ascenderá a 31.638 euros e o gasto total previsto polo Concello superará os 39.500 euros. O convenio estará vixente até outubro do 2020.\nCon cargo a ese orzamento, o executivo local proxecta a renovación do conxunto da instalación eléctrica, o cambio de luminarias, a colocación de luces de emerxencia e de tomas de luz para as audioguías, así como a instalación dun mostrador para recibir aos visitantes e dun total de nove vitrinas envidrazadas nas que expor os achados recuperados nas escavacións levadas a cabo na zona de Sarridal. De feito, na segunda-feira dará comezo a unha nova campaña.\nA área expositiva completarase cun sofá e unhas mesas e asentos pensados para que os pícaros poidan descubrir o mundo da arqueoloxía a través dos seus propios debuxos. A finalidade do proxecto, tal e como consta no convenio, é achegar a historia local a todo o público en xeral e incrementar, no caso do castelo, o atractivo que xa ten de seu o Castelo da Concepción en relación directa coa súa contorna.\nO goberno de Cedeira entende que contribuirá á posta en valor do patrimonio arqueolóxico local. Pola súa banda, a Deputación destaca o interese público, social e económico do proxecto a desenvolver.\nTags Arqueoloxía Campo do Castro Castelo da Concepción Patrimonio Pedras formosas Sarridal


Prisión comunicada e sen fianza para o presunto asasino de Mónica Marcos | Noticias de Galicia | CRTVG\nPublicado o 19/09/2021 20:04\nToda a dor e a carraxe da familia da vítima estoupou no momento en que José Ramón Guerreiro saíu dos xulgados. O presunto asasino permaneceu durante aproximadamente tres horas na sede xudicial. Como xa fixera durante o interrogatorio policial, optou por non declarar. A xuíza decretou o seu ingreso en prisión comunicada e sen fianza "polo risco de fuga evidente e porque hai indicios suficientes para pensar que o detido é a persoa que cometeu o crime", explica o avogado da familia da vítima.\nO procedemento pasa a levalo o xulgado de violencia contra a muller. "Os feitos son de extrema gravidade, estamos diante dun delito contra a vida, veremos se homicidio ou asasinato", relata Luis Anguita, fiscal.\nJosé Ramón Guerreiro foi detido o xoves en Madrid, apenas vinte e catro horas despois de que presuntamente matase a súa parella a puñaladas no domicilio dela, que compartían desde finais de agosto. Levaban dous meses de relación. As persoas máis próximas á vítima descoñecían os antecedentes penais del por outros dous delitos de violencia machista.


O arrefriado ou catarro común - METYS\nO arrefriado ou catarro común\nPosted on Febreiro 8, 2012 in: Afeccións, Naturopatía, Patoloxías, Saúde Integral\nOs incesantes cambios de temperatura, unidos á depresión do noso Sistema inmunolóxico e á baixa calidade da nosa alimentación, repouso e exercicio físico fan que, en determinadas épocas do ano, vexámonos máis expostos a afeccións tais como os arrefriados e as gripes. Neste artigo ocuparémonos de como actuar, facendo uso de ferramentas naturais, ante o padecimento dun arrefriado ou catarro común.\nPrimeramente, temos que tener claro cales son os síntomas para non confundilo con outras afeccións:\n1.- O arrefriado ou catarro común é unha infección, normalmente de orixe vírica, que afecta principalmente ás vías respiratorias superiores.\n2.- O corpo atópase destemprado (a sensación térmica varía rapidamente, o que non quere dicir que haxa oscilacións reais de temperatura, ou sexa, febre), prodúcense espirros, hai conxestión nasal, tos, flemas e lixeiras molestias de cabeza.\n3.- O seu período de incubación é de 24-72 horas e a súa duración media é de seis días.\nÉ importante non confundir o arrefriado coa gripe, se ben o inicio dunha gripe pode asemellarse ao de un arrefirado (a gripe é unha infección tamén vírica pero de maior calibre, intensidade e duración na que sí hai febre, dores musculares e fatiga, entre outros síntomas).\nRespecto dos síntomas que presenta, a continuación enunciaremos os máis comús e a súa respectiva actuación:\n- Tos: tanto si é produtiva (a que favorece a expulsión das flemas) como si é non produtiva (a chamada tos seca que cosquillea na gorxa e provoca flemas moi viscosas que non son expectoradas), non deberiamos tentar suprimila salvo no caso de que produza unha dor tal que non nos permita descansar. Para ambos tipos de tos (sobre todo para a non produtiva) son moi útiles compostos, infusións e vafos con base de saúco, anís e tomillo pola súa capacidade para fluidificar a mucosidade e calmar as vías respiratorias.\n- Mucosidade nasal: procuremos evitar as gotas desconxestionantes con principios activos como a phenylefrina ou a xylometazolina, entre outros, que alivian momentaneamente, pero, co tempo, poden chegar a provocar o empeoramento dos síntomas así como a súa cronificación. Propoñémosvos que optedes pola utilización de solucións con base salina que axudan a expulsar a mucosidade sen que o noso nariz se reseque.\n- Picor de gorxa: o arrefriado pode iniciarse cun lixeiro picor de gorxa que pode dexenerar en dor e afonía. Ante o uso de preparados con lidocaína ou benzocaína (que proporcionan alivio, pero non atacan directamente aos axentes causantes da dor), optade mellor por preparados a base de Propóleo e Echinacea que, a maiores, axudarán a reforzar o voso Sistema inmunolóxico.\nÉ conveniente inxerir unha cantidade constante de líquidos para manter un nivel de humidade óptimo nas vías respiratorias evitando así o asentamento dos virus. Respecto do líquido a inxerir, evitade os azucarados e edulcorados, así como optade polos zumes diluidos fronte aos concentrados. Eso sí, sempre naturais e recén feitos. Os consomés limpios de allo, cebola e tomillo proporcionan un grande benestar e alivio dos síntomas.\nSe ben estas son pautas xerais de actuación, recomendámosvos que sempre consultedes co voso terapeuta para que personalice o protocolo de actuación en canto ás medidas a adoptar máis acordes co cadro que presentedes (as ferramentas de actuación e as tomas, por exemplo).\nOne Response to O arrefriado ou catarro común\nA.L.C. 15 de Febreiro de 2012 at 11:24 AM\nCOMA SEMPRE, PARÉCENME MOI ÚTILES OS CONSELLOS. GRACIÑAS


Agamfec informa #2 – AGAMFEC\nComo dixemos no primeiro comunicado, botamos en falta a participación máis activa da AP na crise do coronavirus e apostamos por reforzala na segunda fase. Para iso mandamos unha carta a tódalas sociedades científicas de Atención Primaria e, finalmente, co acordo da Sociedad Española de Médicos Generales y de Familia (SEMG) e da Asociación Galega de Enfermaría Familiar y Comunitaria (AGEFEC), imos trasladar á Consellería de Sanidade e á Xunta de Galicia as nosas propostas para afrontar a atenuación das medidas de confinamento. É imprescindible a participación directa da AP nos comités que tomen as decisións e acorden folla de ruta para a volta a normalidade. Compre ter unha AP áxil, con gran capacidade de xestión para adaptarse a estas situacións cambiantes e ter as ferramentas necesarias para poder diagnosticar e illar aos afectados e aos seus contactos sen ter que volver ás medidas radicais de confinamentos universais.\nPor iso INFORMAMOS:\nQue nas situacións de incerteza e descoñecemento como as actuais semella unha boa medida tomar nota de experiencias doutras comunidades que se teñan demostrado útiles. Adxuntamos aquí un exemplo disto: O Plan normalizado de Traballo de Andalucía, que contempla unha serie de medidas para a Atención Hospitalaria e AP que poden ser aplicadas á nosa comunidade, tanto para identificación de necesidades como para organización das citas, actuación clínica sobre cohortes específicas, coordinación socio-sanitaria e co hospital a través das TICs sen perda do contacto cos doentes, desburocratización, recuperación das interconsultas, etc. A situación esixe a toma de medidas e a súa posta en práctica de maneira inmediata.\nNon se trata de inventar, poñámonos a traballar ca información recibida que aporta ideas e co coñecemento da nosa realidade social, do que estamos sobrados na Atención Primaria.\nSeguiremos dando cumprida información aos nosos socios e a toda a cidadanía\nXD de Agamfec, 22 de Abril de 2020\nPlan funcional de Andalucía


“Cada vez que se juntaban, mis mayores tenían dos temas de conversación, a saber: cómo cambió su vida al llegar a América y cuándo iban a ‘Volver a Galicia’.”\n“Hoy, conmovida, bendigo mi sangre”\nE se a memoria non me engana, foi nesa altura cando adquirín –amais da devandita obra de Castelao- o costume de mercar no verao varios libros en galego para ler durante o resto do ano en Madrid. A tarefa non era doada, pois que o fondo bibliográfico das dúas librarías da bisbarra do Douro non eran moi xenerosos, en ningunha lingua.\nEu xa tiña mercado o primeiro xornal en galego –realmente era un semanario- dous veraos antes, fora tamén na Libraría Marta e tratábase de A Nosa Terra, o titular rezaba “O nacionalismo apreséntase como o único cámbio posíbel”… Non sei a quen nin a cantos lles afectaría o cambio mais a min mudoume para sempre; a lectura daquelas follas converteron un fillo de emigrantes galegos nun galego sen máis matices.\nMais un vocabulario que gardo como unha xoia é o que merquei na Casa del Libro, na Gran Vía de Madrid, era o Vocabulario Castellano-Gallego de F.Fernández del Riego, editado por Galaxia en xuño de 1984 (unha cuarta edición!), con este libriño experimentei varias sensacións. A primeira de curiosidade, orixinada polo descubrimento do galego culto, a segunda máis adiante, cando vin que a normativa oficial era ben distinta da terminoloxía que Paco del Riego escolmara para aquel traballo, e a terceira sensación foi a de posuír un tesouriño que gardaba palabras “prohibidas” por unha norma restritiva de máis en ocasións e desorientada noutras.\nMais se cadra, as miñas primeiras experiencias lectoras en lingua galega foron nuns opúsculos que publicaban as comisións de festas a finais dos ’80, neles narrábase a historia dos concellos, aparecían datos demográficos das parroquias, e mesmo algún retallo de obras de Francisco Mayán ou algún artigo de Trapero Pardo.\n–ano do seu centenario- encetou a miña biblioteca en galego, unha lingua que aínda non empregaba mais que escoitaba decote, malia a morar lonxe da Galiza.\nA solución tróuxoa a Igrexa. Disque a mensaxe que esas aparicións traían era o desacougo que sentían “aló”, non estaban ben porque lles faltaba algo, ou non estaban en bo sitio. Así naceu a novena das ánimas, un oficio relixioso que se prolongaba durante nove xornadas e que remataba no día dos defuntos. A devandita liturxia aplacou a interminábel ringleira de manifestacións pantasmais, e estas voltaron ser algo esporádico como foran até daquela, mais non algo cotián.\nDatar isto éme moi difícil, quizais poderiamos falar de 1910 ou 1920 como as décadas nas que os valecos comezaron a amedoñárense perante as insistentes manifestacións do alén. O remate da novena das ánimas é máis doado de sinalar, entre finais dos ’50 e comezos dos ’60 comezou a esmorecer este costume, coincidindo co baleiramento xeral das parroquias por mor da Emigración cara a Europa desenvolvida.\nAquel señor contaba que lle apeteceu fumar un cigarro mentres camiñaba, daquela tirou do peto o cuarterón e máis o librito e dispúxose a elaborar o cilindro cando de súpeto lle arrebataron todo da man. Estrañado, ollou para as mans baleiras e tamén ao seu arredor, non zoaba vento ningún, ninguén había cabo del, ía só... Cando “algo” lle tirou o tabaco.\nAos pais, o único lugar que lles semellou axeitado pra conter o corpo mentres non era soterrado foi unha hucha, a mesma hucha onde se tiña gardado o gran ou a roupa das camas. A meniña marchou da casa para sempre nunha caixa branca -como era costume para os “anxos”, denominación que se lles daba aos nenos mortos- entre bágoas e laios, mais axiña os seus descubriron que aquela nena deixara algo no fogar para que nunca fora esquecida, un arrecendo que lle faría estar presente acotío... Sempre que se abría a hucha onde aquela anxiña fora depositada antes de ser amortallada, saía un ulido a mazás.\nOístes falar do coche dos pícaros? Disque polos anos ’40 do século pasado se estendeu unha lenda rural que falaba dun coche (unha sorte de ómnibus ou camioneta) que percorría as aldeas secuestrando nenos.\nAs fachas son estrelas fugaces (fenómeno tamén chamado “cambiarse as estrelas”), que no ronsel de luz debuxado no ceo están a indicar a orientación do lugar onde vai acontecer un pasamento. Hai quen diferenza entre estrelas fugaces comúns e fachas, afirmando que as fachas caen ao chan (estariamos a falar entón de asteroides) e que só neses casos podemos interpretalo como agoiro de morte. Por iso adoita escoitarse: E a noite antes de morrer caeu unha facha ao pé da casa.\nAquela muller estaba soa na casa, era noite e tiña as fiestras e as contras todas pechadas. Dende a cociña ouviu como se taraboulasen na ventá do comedor, ergueuse e foi ver, cando se atopaba no corredor percibiu que “algo” unha forza invisíbel, como unha corrente de ar moi forte penetraba pola fiestra e continuaba polo corredor até abrir a porta dun cuarto, para seguidamente facer o mesmo camiño á inversa e saír pola mesma ventá que entrara. Tempo despois soubo que esa noite morrera, por vontade propia, unha persoa que adoitaba pasar tempadas naquela casa, e que decote durmía no cuarto do que aquela forza “fora despedirse”.\nDende as casas de San Tomé púidose observar un grande relostro que xurdía de… O Prado das Chantas!\nO pánico que xurdiu no neno fixo que se visen obrigados a marchar de alí e voltar á casa. A testemuña adulta sempre describe a escena do mesmo xeito: “Era como ver unha festa ao lonxe”.\nNo val sucado polo río Ouro (ou Douro, como realmente é) cóntase que noutrora as ovellas falaban, e delataron a Xesús Cristo cando foron preguntadas polo seu agocho, xa que respostaron: “Belén, Belén”. Daquela o fillo de Deus dixo: ”Nunca vosoutros máis faledes”, e privounas da fala, deixándoas cunha voz que aínda lembra ás derradeiras palabras que pronunciaron os ovinos.\nP-Arte luz é unha proposta na que se alían varias disciplinas artísticas (fotografía, vídeo, deseño, plástica, narrativa…) co obxectivo de convidar a unha reflexión encol dun amplo concepto que adoitamos chamar electricidade, enerxía, sol… Ao cabo, a luz.\n●XA SE LLES COÑECE AOS DÍAS… É a invocación popular empregada cando a radiación solar anuncia a mudanza das estacións. Os días reven e as noites alónganse… ou á viceversa. A LUZ, e máis a NON LUZ presaxian a transición climatolóxica, exercen como sinais, mesmo antes cas temperaturas.\n●É so casualidade que moitas das vixentes lendas urbanas estean asociadas á LUZ ou á súa AUSENCIA…? O automóbil sen luces, o apagón urbano, réptiles cegos morando nas tebras, unha deserta estrada na noite pecha…\n●Neste século XXI no que os vellos medos e fantasías esmorecen nos museos virtuais da Rede, entre nós reina o derradeiro mito (?) da Civilización occidental, os visitantes doutros afastados e ignotos PLANETAS –é novidosa esta sensación?- que decote branden inquietantes LUCES NO CEO para se presentaren ou despedírense… Eis un neocódigo? Ou se cadra o máis primitivo sistema de comunicación…\nNeste misterioso animal sintetízanse as contradicións dos sensos que o ser humano achega á LUZ, sabenza, remate da existencia, morte violenta, nacemento –ou renacemento?- … Non estaremos perante o símbolo das dinámicas cíclicas? Nacer-Aprender-Morrer… RENACER.\n“A noite de San Xoán, as meigas do Val da Mariña xúntanse no Monfadal, untan os corpos con touciño, e ás doce da noite voan dacabalo de vasoiras de xibarda, collidas de dúas en dúas pola mao dereita, soben á Infesta, beben auga da fonte do Espiñarcao e guíndanse no Xistral coas meigas do Valadouro e doutras partes, onde fan o reparto das moscas e das pulgas para todo o ano.”\nPor esas datas apareceu na miña casa un libro que xa era mítico para a miña familia, Corazón, de Edmundo de Amicis. Miña nai levábame falado moito desta obra que ela lera na súa infancia, mais o libro quedara na casa petrucial ou se cadra desaparecera. A casualidade quixo que un domingo nun posto do Rastro –morabamos no barrio de La Latina- aparecese un impecábel exemplar de Corazón, encadernado en coiro verde escuro e letras douradas… Agora forma parte da miña biblioteca e máis da miña memoria evocadora.\nDon Pedro líanos cada día un pouquiño (todo serio como el era) de El polizón del Ulises, aquela obra de Ana Mª Matute galardoada en 1965 co Lazarillo de Literatura Infantil. Mais eu daquela andaba engaiolado pola banda deseñada da época (mediados dos ’80), Mortadelo y Filemón, Zipi y Zape, 13 Rue del Percebe, Famosas Novelas de Bruguera onde descubrín a Verne, a Salgari e a outros monstros da literatura, grazas a ese sabedor caramelo multicolor, a viñeta.\nHai outro libro na miña infancia que, coido, nunca tiven nas mans, xa que nolo lía a mestra de párvulos. Encantábame o son daquelas capas duras e o voo daquelas follas grosas. De cando en vez virávanolo para que visemos os debuxos, eran ilustracións nas que imperaban un can e unha ovella, tales eran Can y Me aventureros, un conto da mestra Aurora Medina e ilustrado por Francis Bartolozzi, editado en 1976 por Santiago Rodríguez. Decátome agora de que cando nolo lía a señorita Mercedes no colexio Vázquez de Mella, de Madrid, tratábase dunha novísima publicación. Non sei se foi a propósito da ovella do conto que, un día, a mestra preguntounos como se denominaban os fillos das ovellas, e eu respostei mutton, doutra volta preguntounos cal era o contrario de viejo e eu dixen nuevo… Aquelas influencias idiomáticas do francés e do galego non eran moi ben recibidas pola señorita Mercedes.\nÉ posíbel que moitas persoas, mesmo boas lectoras, non lembren o seu primeiro libro, aquelas primeiras páxinas que ficaron arquivadas no cerebro e que inconscientemente marcaron gustos por certas cores, recendos, tipografías…\nTítúlase Qu’attend donc Caroline?, os autores son P. Ferrel e máis o ilustrador L.W. Myers, o selo editorial ten o fermoso nome de Éditions des deux coqs d’or e o conto foi inserido na colección Praline. É unha publicación de 1972, así que cando mo lía miña nai tratábase dunha publicación recente.\nCaroline é unha xirafa, unha xirafa á que ninguén escribe cartas. Ela agarda, vai á poste, pregúntalle ao perroquet Isidore (que exerce de carteiro) mais nunca ten correo; e a miña pobre observa como os outros animais reciben moreas de cartas… Un día acontece… Ben imos deixalo aquí para non rebentar a historia a ninguén. Só unha pista, a cousa remata ben.


ESCOLA INFANTIL ELFOS: diciembre 2014\nFESTA DE NADAL..\nFesta de Nadal;con concerto de clarinete, a cargo de Sara;visita de Papa Noel, cargado de agasallos,merenda con produtos típicos do Nadal : turróns,mazapáns, galletas,....e Felices Festas a todas e todos.\nPublicado por ELFOS ESCOLAINFANTIL en 15:47 No hay comentarios:\nA beira pódese entender como a delimitación das cousas, unha interrupción entre un corpo e outro. Pero a beira non é un límite inamovible, senón unha liña permeable: é precisamente nas beiras onde atópase a vida, onde conflúe a organicidade dos corpos. A beira entraña a súa propia disolución e pon en contacto todas as cousas, posibilitando a comunicación, conéctao todo.\nNa profundidade do bosque, baixo as luces e sombras que se filtran entre as copas das árbores, nas infinitas tonalidades do verde, os límites das cousas, as beiras, practicamente confúndense. O artista "constrúe" aquí o seu propio bosque, no que un horizonte de poliamida tamiza a luz. En certas zonas, este tecido cae debido ao peso das especias aromáticas do seu interior. Como seres que habitan este bosque, conviven neste espazo concibido para a contemplación das pezas."Ernesto Neto"\nPublicado por ELFOS ESCOLAINFANTIL en 17:12 No hay comentarios:\nO primeiro paso, para o noso horto.\nPreparamos os palets, pintándoos de branco.Usamos, para iso,unha pintura realizada con cal que protexera os palets e alcalinizara un pouco o substrato vexetal;onde finalmente plantaremos.\nPublicado por ELFOS ESCOLAINFANTIL en 12:28 No hay comentarios:\nMillo,castañas,noces,kakis,granadas ou cogomelos son algúns dos froitos que podemos ver e saborear no outono.\nPublicado por ELFOS ESCOLAINFANTIL en 11:11 No hay comentarios:\nANIVERSARIOS MES DE NOVEMBRO\nParabéns para Icía e Jorge, polo seu aniversario.\nPublicado por ELFOS ESCOLAINFANTIL en 19:27 No hay comentarios:


Socialistas de Pontecesures: Meijón critica ao conselleiro de Educación por trasladar a responsabilidade de alerta meteorolóxica aos centros de ensino\nMeijón critica ao conselleiro de Educación por trasladar a responsabilidade de alerta meteorolóxica aos centros de ensino\nCensura a emisión dunha nota na que responsabiliza aos directores de centros do seguimento da evolución da alerta meteorolóxica e a toma de decisións ao respecto.\nO portavoz de Educación do Grupo Parlamentario dos Socialistas, cualificou hoxe de “literalmente irresponsable” aos conselleiros de Educación e Presidencia por trasladar a responsabilidade diante da alerta meteorolóxica aos equipos directivos dos centros. Así o dixo logo de coñecer a instrución remitida aos centros na que sinala que os directores deben facer seguimento da alerta meteorolóxica e tomar medidas ao respecto.\nMeijón anunciou a presentación dunha serie de iniciativas parlamentarias diante desta actuación “totalmente inasumible” da Xunta “está a trasladar ás direccións dos centros responsabilidades que claramente lle competen aos conselleiros de Educación e Presidencia”. Así o dixo logo da nota emitida pola Dirección Xeral de Emerxencia e Interior para os días 24 e 25, que cualificou como “absolutamente rexeitable”.\nEsta nota sinala textualmente que “Os equipos directivos dos centros deberán prestar especial seguimento a evolución da presente alerta meteorolóxica (segundo a información actualizada que facilita a páxina web www.112galicia.org). De selo caso, facultase aos directores/as dos centros para que, en atención ás singulares circunstancias meteorolóxicas adversas que poidan concorrer no ámbito territorial do seu centro, adopten as medidas necesarias para minimizar os efectos das mesmas”.\nMeijón lembra que os responsables de seguir a evolución da alerta meteorolóxica “son os responsables dos servizos técnicos especializados da Xunta de Galicia”, mentres os conselleiros de Presidencia e de Educación son “os que deben trasladar aos centros correspondentes as instrucións precisas e inequívocas que se deriven do seguimento das condicións climatolóxicas”.\nDixo que “os señores conselleiros Rueda e Vázquez non poden de forma impune trasladar esta responsabilidade ás direccións dos centros educativos, cunha forma de actuar que non se pode consentir”. Engade que “actuacións como esta só poden servir para cualificar literalmente de irresponsables aos políticos que as adoptan”.\nO parlamentario socialista lembrou que “os socialistas en ningún caso aproveitamos as condicións meteorolóxicas para tratar de sacar rendibilidade política das consecuencias que delas se poidan derivar”. Sinala que “mesmo nas recentes suspensións das clases, fundamentalmente a causa da neve, este Grupo Parlamentario actuou con lealdade trasladando unha iniciativa ao Parlamento co obxecto de que se zonificara o territorio a nivel deste tipo de alertas”.\nO obxectivo era “dar unha resposta máis realista ás distintas circunstancias de cada zona, xa que calquera podía entender que as ameazas de neve na montaña interior luguesa pouco tiñan que ver coas ameazas dos pobos costeiros das Rías Baixas, por poñer un exemplo”.\nPublicado por Socialistas de Pontecesures en 8:14


VEIGA DE LOGARES-A FONSAGRADA-LUGO: EL RETRATO: As camas dunha creadora en auxe\n02/01/2012 - Aurelia Balseiro\nSE PENSAMOS nun icono como un signo identificativo dunha idea, as camas son o icono de Mónica Alonso. Camas que recoller corpos e os seus sonos, que buscan compartir sensacións co espectador. ‘Espazo Infinito’, ‘Construíndo o descanso’, ‘Dormitorios Terapéuticos’, ‘Transplantes de Amor’, ‘A urna funeraria a última cama’ son os suxerentes títulos de algunhas das súas obras. Este é un ano especialmente fecundo para esta artista lucense: a súa mostra retrospectiva no MPL; a exposición do proxecto ‘Angustia Blanca’ en Salerno, Italia; a presentación do seu primeiro libro, ‘A obra onírica de Carme Casbelisa’. Unha artista en plena expansión creativa.\nSE QUERES SABER MAIS CLICKEA


A tarifa 3.0TD - Centro de Axuda de Som Energia\nA tarifa 3.0TD é a tarifa de acceso para todos os puntos de subministración de baixa tensión con máis de 15 kW de potencia contratada: pequenas e medianas empresas, servizos de hostalería, restaurantes, hoteis, panadarías, escolas, despachos, oficinas, comunidades veciñais, etc.\nOs prezos desta tarifa podes atopalos na sección de tarifas de electricidade da web da cooperativa.\nCaracterísticas da tarifa 3.0TD\nHorarios e períodos da tarifa 3.0TD\nA tarifa 3.0TD dispón de 6 períodos de enerxía e de potencia chamados P1, P2, P3, P4, P5 e P6, e que teñen, cada un, uns prezos concretos de enerxía e potencia (os prezos do P1 son os máis elevados, e despois van diminuíndo até os do P6, que son os máis económicos).\nEn cada zona territorial (Península, Illas Baleares e Illas Canarias), e segundo que mes do ano sexa, correspóndelle un período ou outro. Para unha información máis detallada podes consultar este artigo: Horarios e períodos da tarifa 3.0TD e as tarifas de alta tensión 6.1TD, 6.2TD, 6.3TD e 6.4TD\n6 potencias contratadas\nPódese contratar unha potencia diferente a cada un dos seis períodos, que coinciden cos períodos de enerxía. Porén, é preciso que sigan o criterio de potencias crecentes, é dicir, a potencia contratada nun período concreto debe ser igual ou superior á do período anterior. Isto significa que: P1 <= P2 <= P3 <= P4 <= P5 <= P6.\nPosibilidade de superar a potencia contratada\nEn ningún caso utilizar unha potencia superior á contratada suporá que a subministración quede interrompida.\nA factura coa tarifa 3.0TD\nFacturación da potencia\nO termo de potencia factúrase en dous conceptos: por unha banda factúrase a potencia contratada de cada un dos seis períodos e, pola outra, os excesos de potencia ou penalizacións cando se supera a potencia contratada de cada un dos períodos.\nPara determinar o custo destas penalizacións deberá ter en conta a potencia contratada.\nCando a potencia contratada sexa entre 15 e 50 kW (incluído), a penalización por superar a potencia contratada será o prezo da potencia excedida multiplicado polo dobre da diferenza entre a potencia utilizada e a potencia contratada. Para máis información podes consultar este artigo: Custo dos excesos de potencia para tarifas entre 15 e 50 kW\nCando a potencia contratada sexa superior a 50 kW, a penalización aplicarase por cada cuarto de hora que se supere a potencia contratada. Para máis información podes consultar este artigo: Custo dos excesos de potencia para as tarifas de máis de 50 kW\nFacturación da enerxía utilizada\nÉ o custo da enerxía utilizada en cada período. Multiplícanse os kWh utilizados durante cada un dos períodos polo prezo do kWh en cada período.\nO prezo da enerxía activa (€ / kWh) é diferente en cada un dos períodos, e podemos falar dun escalado de prezos onde o período P1 é o máis caro, e o resto de períodos (P2, P3, P4 e P5) van baixando gradualmente de prezo, até o período P6, que resulta o máis económico. Podes consultar os prezos de Som Energia na sección de tarifas da nosa web.\nFacturación da enerxía reactiva\nA enerxía reactiva aparece nas instalacións eléctricas cando se utilizan aparellos que precisan crear campos magnéticos e eléctricos para o seu funcionamento. Esta enerxía é molesta para a distribución e por esta razón se crearon recargas polos excesos desta enerxía pasados á rede. Neste termo, Som Energia non aplica ningunha marxe de beneficio.\nOutros conceptos da factura\nNa factura tamén verás reflectidos outros conceptos que hai que sumar para obter o custo total:\nAlugueiro de equipos: trátase do alugueiro dos contadores que pagas á distribuidora a través da nosa factura. No caso de ter o contador en propiedade (pouco habitual), este importe será 0 €.\nImposto de electricidade: é un imposto regulado polo goberno (a este imposto aplícaselle tamén o IVE). A lei recolle certas bonificacións para certas actividades económicas. Explicámolo nesta ligazón: Bonificación do imposto eléctrico\nIVE, actualmente do 21 %.\nDonativo voluntario: este concepto está exento de IVE.\nDereitos de acceso, extensión, enganche, verificación ou supervisión: conceptos que cobra a empresa distribuidora a través da nosa factura se tramitaches unha alta de subministración ou fixeches unha modificación contractual.\nEnerxía reactiva; que é, efectos na factura e como eliminala\nHorarios e períodos da tarifa 3.0TD e as tarifas de alta tensión 6.1TD, 6.2TD, 6.3TD e 6.4TD\nCusto dos excesos de potencia para tarifas de até 50 kW


ESTA FIN DE SEMANA COMEZA A COMPETICIÓN ALEVÍN E BENXAMÍN - Federación Galega de Balonmán\nviernes, 26 marzo 2021 / Publicado en Noticia principal, Noticias, Portada\nFaltaban as e os máis pequerrechos por regresar ás pistas e por fin chegou o momento! Esta fin de semana estamos de noraboa xa que volven as ligas de balonmán de benxamín 5 e alevín 7. Tras esta fin de semana, só faltarán os alevíns 5, que sairán o día 11 de abril.\nEn alevín 7 comezarán a xogar 37 equipos en Galicia, aproximadamente uns 400 participantes, mentres que en benxamín 5 hai 41 equipos en liza (tamén uns 400 deportistas). Pouco a pouco imos recuperando a normalidade, pero sen esquecer os protocolos anti COVID-19, importantísimos para poder continuar con seguridade as nosas competicións.\nA todas e todos… a desfrutar ao máximo!!


Alexandre III, papa - Wikipedia, a enciclopedia libre\n(Redirixido desde "Alexandre III, Papa")\n30 de agosto de 1181\nrelixioso cristián, escritor e sacerdote católico\nentre o 1159 e o 11 de xaneiro do 1181\nser o papa n° 170 da igrexa católica\nEstudou Dereito Canónico na Universidade de Bologna, e impartiu esta materia en Bologna e Pisa. Escribiu a Stroma ou Summa Magistri Rolandi, un dos primeiros comentarios sobre o Decreto de Graciano.\nEn outubro de 1150 foi nomeado por Uxío III cardeal-diácono de San Cosme e Damián; despois foi nomeado cardeal-legado de San Marcos. Nesa época escribiu Sentencias, baseadas na Introductio ad theologiam de Pedro Abelardo. En 1153 foi nomeado chanceler da Igrexa, erixíndose como dirixente dos cardeais opostos ao Emperador Federico Barbarroxa, elixido en 1152, e que pretendía estender o seu imperio por toda Italia. Así comezaba a batalla polo dominium mundi.\nO 7 de setembro de 1159 Rolando foi elixido sucesor de Hadrián IV, e aceptado sen reservas pola maioría das monarquías católicas. Porén, unha minoría de cardeais pro-xermánicos elixiron ao cardeal Ottaviano de Monticelli, coñecido como o antipapa Vítor IV. Ao igual que os seus sucesores Pascual III (1164-1168) e Calisto III (1168-1178) obtivo o apoio do Emperador Barbarroxa e dos estados controlados por el.\nEn 1160 Vítor IV foi recoñecido como Papa no sínodo de Pavía. Alexandre III viuse obrigado a exiliarse e fuxiu a Francia, permanecendo en Sens até o 23 de novembro de 1165, cando regresou a Roma, se ben tivo que volver marchar de inmediato trala chegada á cidade do Emperador, que en 1166 se fixo coroar polo antipapa Pascual III.\nA partir de 1167 Alexandre III refuxiouse sucesivamente en Gaeta, Benevento, Anagni e Venecia. Volveu a Italia apoiado pola Liga Veronesa e, aproveitando as dificultades ás que tiña que facer fronte o emperador, organizou a Liga Lombarda que acrecentou o seu poder ao unirse á Liga Veronesa e combater ao Emperador, que estaba enleado nunha serie de campañas polo norte de Italia. Na batalla de Legnano (1176), Barbarroxa foi derrotado e obrigado a asinar a paz de Venecia, en 1177.\nO Emperador tivo que recoñecer a Alexandre III como Papa lexítimo e devolver á Santa Sé os territorios ocupados; en consecuencia, o Papa levantou a excomuñón que pesaba sobre el desde 1160. O 12 de marzo de 1178, Alexandre III regresou de novo a Roma.\nEn marzo de 1179 Alexandre III convocou o Concilio de Letrán III, recoñecido polo catolicismo como o undécimo Concilio Ecuménico. Alexandre conseguiu que fosen aceptadas algunhas das súas proposicións. Entre elas, para evitar os posibles cismas, estableceuse que a elección do Papa debía ter o apoio de polo menos dous terzos dos cardeais.\nEste sínodo iniciou o apoxeo do poder de Alexandre III, que ademais de obrigar a Barbarroxa a recoñecelo como Papa, humillou a Henrique II de Inglaterra ao tomar partido, no seu enfrontamento, por Thomas Becket, arcebispo de Canterbury. Confirmou o dereito á coroa de Afonso I de Portugal e, no seu exilio, gozou da protección e o favor de Luís VII de Francia. Non obstante, pouco despois de clausurarse o sínodo, a nobreza romana obrigou a Alexandre III a deixar a cidade, á que non volvería xamais.\nO 29 de setembro de 1179 algúns nobres intentaron proclamar ao antipapa Inocencio III como sucesor de Alexandre III, co que continuou a dualidade do catolicismo. Utilizando sisudamente o control das finanzas, Alexandre III recobrou o poder. En 1181 excomungou a Guillerme I de Escocia e levantou a prohibición que pesaba sobre o reino de Escocia.\nAlexandre III levou a cabo unha serie de reformas no interior da Igrexa e fortaleceu a autoridade pontificia. Canonizou a Thomas Becket (1173), Bernardo de Claraval (1173) e a Eduardo o Confesor (1161).\nAs Profecías de San Malaquías refírense a el como "Ex ansere custode".\nAlexandre III concedeu e confirmou o privilexio do Ano Santo Xacobeo de Santiago de Compostela, de modo que os anos en que o 25 de xullo (festa do Apóstolo Santiago) cadra en domingo é posible gañar na catedral de Compostela as mesmas indulxencias que se logran en Roma os anos xubilares. A Regis aeterni, datada en 1179, é a bula de concesión máis antiga que conserva a relixión católica, Nela confírmase un privilexio anterior concedido por Calisto II (1118-1124).\nNo ano 1163 o abade Sancho, do Mosteiro de Santa María de Montederramo, recibiu unha bula do papa Alexandre III pola que acolle ao mosteiro baixo a súa protección e amparo.\nWikimedia Commons ten máis contidos multimedia na categoría: Alexandre III, papa\n"Alexandre III" en Gran Enciclopedia Galega Silverio Cañada\nOrthodox Encyclopedia: 64304\nTraído desde "https://gl.wikipedia.org/w/index.php?title=Alexandre_III,_papa&oldid=5063276"\nA última edición desta páxina foi o 14 de febreiro de 2019 ás 23:25.


Fabricantes de máquinas de fusión a tope hidráulicas milimétricas - Fábrica de máquinas de fusión a tope hidráulicas de China\nAplicación e característica SUD1200H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É adecuado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...\nAplicación e característica SUD1000H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É adecuado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...\nAplicación e función SUD630H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É adecuado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...\nAplicación e característica SUD315H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É adecuado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...\nAplicación e función SUD355H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É axeitado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...\nAplicación e función SUD200H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É axeitado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e delicatessen ...\nAplicación e característica SUD160H son máquinas hidráulicas de fusión a tope. Úsase para soldar a punta de tubos e accesorios como cóbado, tees, cruz, wye e bridas sen ningún equipo adicional simplemente axustando as abrazadeiras. É axeitado para soldar tubos e accesorios de plástico feitos de materiais de PEAD, PP, PVDF. Placa de calefacción revestida de PTFE extraíble con sistema de control de temperatura separado. Ferramenta de planificación eléctrica. Estar feito de material lixeiro e de alta resistencia; estrutura sinxela, pequena e ...


Canle Ribeira Sacra | Obras de conservación no mosteiro de Xunqueira\nObras de conservación no mosteiro de Xunqueira\nRedacción | 23 de xaneiro de 2021\nNas últimas semanas vemos vemos fachadas tapadas e con andamiaxe en varios mosteiros da comarca, entre eles unha das xoias máis descoñecidas: o mosteiro de Xunqueira de Espadanedo, en Ourense. Aquí, un investimento de preto de 165.000 euros permitirá contribuír ao mantemento deste conxunto monumental e solucionar problemas de conservación, así como outras melloras. Este templo medieval funciona como oficina de turismo municipal e é un dos tesouros, ás veces non tan coñecidos, da Ribeira Sacra.\nAo igual que nalgúns outros monumentos relacionados co pasado monacal da Ribeira Sacra, nos últimos meses estanse a levar a cabo melloras de rehabilitación e conservación. Vemos tapadas e con andamiaxe varios mosteiros da comarca, entre eles unha das xoias máis descoñecidas: o mosteiro de Xunqueira de Espadanedo, en Ourense.\nAquí, un investimento de preto de 165.000 euros permitirá, alomenos, solucionar os problemas de humidade e resolver as carencias de conservación vencelladas fundamentalmente á entrada de auga revisando algunhas das solucións construtivas que se incorporaron recentemente. Ademais, os traballos inclúen, entre outras cousas, diferentes actuacións no acabado das escaleiras da zona porticada da oficina de turismo e tamén na súa fachada norte. Tamén se prevé actuar nas fachadas norte e leste da igrexa, afectadas pola humidade.\nPara poder realizar estes traballos, a Consellería de Cultura, Educación e Universidade asinou un convenio de colaboración coa Diocese de Ourense e co Concello de Xunqueira de Espadanedo, e a obra está co financiada con fondos FEDER.\nEste venres, o titular de Cultura da Xunta, o conselleiro Román Rodríguez, visitou este enclave da Ribeira Sacra ourensá, onde fixo repaso doutras obras que a Administración Galega está a levar a cabo ou proxecta en municipios desta provincia incluídos na paisaxe cultural da Ribeira Sacra. Nesta visita, Rodríguez, que estivo acompañado polo alcalde, Carlos Gómez, e o delegado territorial da Xunta en Ourense, Gabriel Alén, salientou que se trata dunha actuación que encara ademais un momento no que o territorio inicia a conta atrás para a posible declaración de Patrimonio da Humanidade por parte da UNESCO. O conselleiro afirmou que “o Goberno galego ten xa comprometidos máis de 600.000 euros para seguir actuando nos concellos ourensáns ata 2022 e destacou a importancia de rehabilitar inmobles coma este.\nO mosteiro de Xunqueira de Espadanedo conta coa protección de Ben de Interese Cultural- BIC- e alberaga tamén a oficina de turismo do Concello.\nNa provincia de Ourense levaronse a cabo preto dunha decena de actuacións de mantemento e restauración e bens como o de Santo Estevo de Ribas de Sil, o mosteiro de Santa María de Montederramo, a igrexa de Santa Cristina de Ribas de Sil ou a igrexa de San Pedro de Rocas. Nos orzamentos do vindeiro ano, o Goberno da Xunta sinalou un incremento do 19% nos fondos destinados a bens da Ribeira Sacra, coincidindo coa súa posible declaración pola Unesco. Serían algo máis de 1,5 millóns, segundo declaran dende este departamento da Xunta.


CA pedirá no Pleno melloras nos campos de fútbol do Sergas e das Cancelas - Compostela Aberta\nCA pedirá no Pleno melloras nos campos de fútbol do Sergas e das Cancelas\nRafael Peña lembra que o Goberno de Compostela Aberta deixou aprobado un proxecto para o campo do Sergas, que tiña que ser modificado\nO grupo municipal de Compostela Aberta pedirá no próximo Pleno que o Goberno acometa melloras nos campos de fútbol do Sergas e das Cancelas, que presentan importantes deficiencias no seu terreo de xogo. O concelleiro Rafael Peña lembra que o Goberno de CA deixou varios proxectos para as dúas instalacións deportivas “que deben estar contemplados nos orzamentos de 2020 e seren executados canto antes”.\nRafael Peña lembra que “o campo de fútbol municipal do Sergas presenta graves deficiencias que non garanten unha práctica deportiva segura e que, segundo a valoración de diversos técnicos especializados, non se solucionaría coa substitución do céspede”. O concelleiro explica que o Goberno de CA redactou un proxecto para a renovación do terreo de xogo, a construción dunha nova zona de adestramento e a dotación de torres de iluminación “que estaba orzado en medio millón de euros e que houbo que modificar para incorporar algunhas melloras a nivel eléctrico”. Tal e como se recollía no informe do traspaso de poderes, apunta o edil, “os técnicos municipais consideran que os arranxos do campo do Sergas son de extraordinaria urxencia, polo que o Goberno debe aprobar canto antes o proxecto modificado e contemplalo nos orzamentos municipais para poder acometer a obra”.\nAdemais, tal e como se recorda no rogo, no departamento de Deportes quedaron redactados outros proxectos para afrontar melloras conxuntas no campo de fútbol do Sergas e no das Cancelas, un para a instalación de cantinas e outro para a construción de almacéns. Con respecto ao campo de fútbol das Cancelas, apunta Rafael Peña, sería tamén necesario actuar sobre o seu terreo de xogo, “que se atopa en mal estado despois de 12 anos de uso, posto que a vida útil media dun campo de herba sintética é de 10 anos”.\nPODES CONSULTAR AQUÍ O ROGO PRESENTADO POR CA